Habitada dende tiempos antigos, en 1211 a rechión fue donada a la Orden Teutonica por part d'o rei Andreu II d'Hongría, pa defender a muga contra ataques d'os cumans. Os teutons debantoron muitos castiellos en ixa zona y i trayoron pobladors saxons. En 1224 os caballers teutons preboron de desvinclar-sen d'Hongría y se sozmetioron a lo Papato, y por ixo Andreu II los forachitó en 1225, pero deixando que se quedasen os saxons, que esdevenioron un poder economico en a zona. Dimpués d'a 1918, en o contexto d'a fin d'a Primera Guerra Mundial, a Tierra de Bârsa pasó a fer part de Rumanía chunto con tota Transilvania.